যতদিন আমরা নারী নির্যাতন সংক্রান্ত শব্দাবলী নির্ভয়ে উচ্চারণ করতে সমর্থ হবো, ততদিন নারী হিসেবে, রাষ্ট্রএর নাগরিক হিসেবে আমরা যুদ্ধাপরাধ এবং নারীর প্রতি দৈনন্দিন অপরাধগুলির কোনো বিচার করতে সমর্থ হবোনা। একটা ছোট্ট উদাহরণ দিই, গাওছিয়া বা চাঁদনিচক এ ভিড়ের ভিতর যেসব নোংরামি ঘটে, তাতে আজকাল বহু মেয়ে চেঁচিয়ে আপত্তি জানায়, এরকম একজন আমাকে বলেছিলেন যে লোকটি তার সাথে এই আচরণ করেছে সে ঘুরে দাঁড়িয়ে নির্লজ্জভাবে জিজ্ঞেস করেছে- কি করেছি আমি? বলেন কি করেছি? না বলতে পারলে কেমনে হবে?” মেয়েটি আর কিছু বলতে পারেননি। এই আর-কিছু বলতে না পারার লজ্জা-সহনশীলতা-মূর্খতার বেষ্টনীতেই আমরা বড় হয়েছি, যতদিন আমরা এই ‘আর-কিছু’ বলতে না জানবো, যতদিন শব্দ এবং শব্দীয় বিবরণ নিয়ে আমাদের ট্যাবু না কাটবে, ততদিন আমরা যুদ্ধে নির্যাতিতা একটি নারীরও কন্ঠস্বর হতে পারবোনা। নির্যাতন গোপন করবার পথ ধরেই নির্যাতন সইবার পথ তৈরী হয়, নির্যাতন ভুলবারও।